La++Balança

=Orientacions per al professorat=

Per a una correcta realització del treball de pràctiques, cal que l'alumne es familiaritzi amb el nom, maneig i aplicacions dels diferents instruments i material del laboratori. En aquesta pràctica l'alumne haurà d'aprendre l´'us de la balança electrònica, tot mesurant la massa tant de sòlids com de líquids. És convenient haver treballat prèviament el concepte de matèria i la seva mesura.

Temporització: 1 hora. Organització: Grups de 2 o 3 alumne//s//

=Guió per a l'alumnat=

1. Introducció
Si haguessis de descriure un dels teus companys de classe utilitzaries algunes de les seves característiques: alçada, massa, simpatia, amabilitat, etc. D'aquestes, l'alçada i la massa pots mesurar-les amb aparells, però altres, com la simpatia i l'amabilitat, són completament subjectives i no es poden quantificar. Les propietats que poden mesurar-se reben el nom de magnituds físiques. Algunes d'elles es mesuren directament amb els aparells i, les mesures directes que es realitzen, ens donen el valor de la magnitud que busquem.

2. Objectius

 * Familiaritzar-se amb l'ús de la balança electrònica.
 * Aprendre a realitzar mesures directes de masses de sòlids i líquids.

3. Coneixements previs
La matèria és tot allò que té una massa i ocupa un lloc en l'espai. En el sistema mètric, les unitats utilitzades per mesurar la massa són, normalment, kilograms, grams i mil·ligrams, tot i que la unitat fonamental de massa és el kilogram. Les relacions que existeixen entre aquestes unitats són: 1 kg = 1.000 g 1g = 1.000 mg

Un dels instruments que s'utilitza per mesurar la massa és la balança electrònica que permet una lectura directa i precisa del objecte. En els laboratoris, aquestes balances poden presentar una sensibilitat de 0,1 mg.

4. Material

 * Balança
 * Objectes dels quals en volem determinar la massa: claus, monedes, etc.
 * Diferents líquids: aigua, oli, etc.
 * Recipients per contenir sòlids i líquids: vidres de rellotge i vasos de precipitats.
 * Estris per transferir sòlids: culleretes i espàtules.
 * Estris per transferir líquids: pipetes i pipetejadors.

5. Procediment
En la següent imatge es representa una balança electrònica com les que es troben habitualment en les laboratoris escolars.



Per utilitzar la balança cal que segueixis aquestes indicacions:
 * 1) Assegura't que la balança està endollada.
 * 2) Posa-la en marxa prement el botó I/O (encendre-apagar).
 * 3) Espera que a la pantalla hi hagi la indicació "0,00". En cas de que no sigui així s'ha de prémer el botó de posar a 0 (->0<-).
 * 4) Si has de pesar un objecte dins d'un recipient caldrà mesurar amb "tara", això és, posar l' utensili primer i prémer el botó ->T<-. Seguidament la pantalla es posarà a "0,00" i ja podràs prosseguir amb la mesura.
 * 5) És important assegurar-te que la unitat seleccionada sigui el gram ("g").


 * a) Mesurar la massa d'un sòlid**

a.1) Cossos sòlids

 * 1) Connecta la balança.
 * 2) Segueix les indicacions de l'apartat anterior.
 * 3) Posa el sòlid a la balança.
 * 4) Anota la massa que apareix a la pantalla.
 * 5) Repeteix el procediment per a tots els sòlids que t'ha subministrat el professor.
 * 6) Construeix una taula i anota els resultats.

a.2) Sòlids en forma de pols i similars
Si el sòlid es troba en forma de pols hem d'utilitzar un recipient per mesurar la seva massa.
 * 1) Connecta la balança.
 * 2) Mesura la massa del recipient que contindrà el sòlid (vidre de rellotge o vas de precipitats).
 * 3) Prem el botó "tara".
 * 4) Col·loca el sòlid en l' utensili i mesura la seva massa.
 * 5) Repeteix el procediment per a tots els sòlids que t'ha subministrat el professor.
 * 6) Construeix una taula i anota els resultats.


 * b) Mesurar la massa d'un líquid**
 * 1) Connecta la balança.
 * 2) Mesura la massa del recipient que contindrà el líquid.
 * 3) Prem el botó "tara".
 * 4) Col·loca el líquid en l' utensili amb l'ajut de la pipeta.
 * 5) Repeteix el procediment per a tots els líquids que t'ha subministrat el professor.
 * 6) Construeix una taula i anota els resultats.

>
 * c) Altres**
 * 1) Busca el significat de: magnitud, mesura i unitat.
 * 2) Posa tres exemples de propietats que siguin magnituds i tres exemples de propietats que no siguin magnituds.
 * 3) Què ens indica la sensibilitat d' una balança?. Quina és la sensibilitat de la balança que has utilitzat en el laboratori?
 * 4) Quan i per què hem de prémer el botó "tara" de la balança?
 * 5) Escriu les unitats de massa des del kg fins el mg.
 * 6) Completa : 1 dag = ............. mg; 1 g = ................. kg; 1 hg = .............. g.
 * 7) Expressa en kg les següents quantitats: a) 250 g; b) 50 mg; c) 0,5 dag; d) 62,8 cg.
 * 8) Expressa en g las següents quantitats: a) 0,3 kg; b) 300 mg; c) 450 cg; d) 2,5 hg.

=Referències= [] []
 * Activitats sobre la matèria: []
 * La matèria: teoria i activitats:
 * Activitats sobre canvi d'unitats: